stanford-oval/wikipedia huggingface dataset:
בתיה שטיינבוק
חייה > לימודים וקריירה

בתיה שטיינבוק נולדה בוורשה בירת פולין. בגיל שנה עלתה לישראל עם משפחתה והחלה לנגן בפסנתר בגיל חמש. מורתה העיקרית בשנים אלה הייתה אירינה זריצקאיה. בין מוריה לפסנתר באקדמיה למוזיקה בתל אביב היו יונתן זק, מיכאל בוגוסלבסקי, אלכס וולקוב וולטר אופהויזר. היא בוגרת האקדמיה למוזיקה והחוג לפילוסופיה באוניברסיטת תל אביב.
שטיינבוק המשיכה את לימודיה לתעודת אמן באוניברסיטה לאמנויות בברלין. בשנים אלה למדה אצל גיאורגי שבוק וכן במלגת לימודים מיוחדת של משרד החוץ האיטלקי, אצל פרנקו רוסי. כן הרבתה להשתתף בכיתות אמן בהדרכת מורים ידועי שם ברחבי העולם. היא הופיעה כסולנית באיטליה, ספרד והולנד וייצגה את איטליה בפסטיבלי מוזיקה חדישה באירופה, שם ניגנה מיצירותיהם של דאלאפיקולה ובריו, הן בפסנתר והן בצ'מבלו.
חייה > קריירת חינוך

בתיה שטיינבוק פעילה בתחום החינוך המוזיקלי. בין השאר העלתה, יחד עם גיל שוחט, דן אלמגור ורוני פינקוביץ', את אופרת הילדים "מקס ומוריץ", שאותה אף ליוותה בנגינה. היא יושבת כשופטת בוועדות הרפרטואר של סל תרבות ואמנות לעם.
חייה > בני משפחה

בתיה שטיינבוק נשואה לאקרט לורנצן, הכנר הראשי של התזמורת הסימפונית הישראלית ראשון לציון, והם מרבים לנגן בצוותא. ילדיהם של אקרט לורנצן ובתיה שטיינבוק, מאיה (ילידת 1991) ודניאל (יליד 1994), גם הם כנרים מצליחים. בתם עדן (ילידת 2000) היא פסנתרנית מבטיחה. בקונצרט בסדרה "קאמרי בצהרי שישי" של תזמורת ראשון לציון בחודש אפריל 2018 הופיעה כל משפחת לורנצן בשילובים שונים ובהרכב מלא, ביצירות באך ודבוז'אק.
יעל קרת

| --- | --- |
אין תמונה חופשית
 לידה:  3 בספטמבר 1986 (בת 38) ירושלים, ישראל
 מוקד פעילות:  ישראל 
 מקום לימודים:  תלמה ילין 
 שפה מועדפת:  עברית 
 כלי נגינה:  פסנתר
 
יעל קרת (נולדה ב- 3 בספטמבר 1986 בירושלים) היא פסנתרנית ישראלית.
חייה > לימודים

קרת החלה את לימודי הפסנתר אצל חוה ערמון בקונסרבטוריון הישראלי למוזיקה בתל אביב, שם למדה משנת 1994 עד 2001. היא בוגרת בית הספר לאמנויות תלמה ילין. במהלך לימודיה שם הופיעה כסולנית עם תזמורת בית הספר בישראל ומחוצה לה.
משנת 2001 יעל קרת היא תלמידתו של פרופ' תומר לב בבית הספר למוזיקה ע"ש בוכמן-מהטה באוניברסיטת תל אביב, אותו סיימה בהצטיינות. כמו כן היא בעלת תואר שני במדיניות ציבורית מאוניברסיטת תל אביב. היא בוגרת יחידת הנגנים הצעירים של המרכז למוזיקה ירושלים. במסגרת זו השתתפה בקונצרטים קאמריים ובהקלטות לרדיו. היא השתלמה אצל מאריי פרחיה בכיתות אמן בלונדון ובירושלים ולמדה אצל דניאל בארנבוים בברלין ואצל דמיטרי בשקירוב. בתקופת שהותה בברלין הופיעה עם תזמורת דיוואן מזרח-מערב בניצוח בארנבוים.
בשנת 1999 השתתפה קרת בסדנה מוזיקה קאמרית של אפל היל בארצות הברית, הצעירה במשתתפי הסדנה. בפסטיבלי מוזיקה שונים בעולם השתלמה בכיתותיהם של מנחם פרסלר, ליאון פליישר, סטיבן איסרליס, יוסף קליכשטיין, מרים פריד ועוד.
חייה > קריירה

קרת הופיעה בפסטיבל זלצבורג עם תומאס המפסון ועם הזמרת ולטראוד מאייר ניגנה בבית האופרה בבאדן-באדן ובמוזיאון הלובר בפריז. היא ניגנה גם עם אמנים ישראלים כמו גיא בראונשטיין, עמיחי גרוס, אבי אביטל ורינת שחם.
יעל קרת עובדת באופרה הישראלית החדשה כפסנתרנית חזרות, מנהלת מוזיקלית, מנחה קונצרטים וכותבת תוכן. היא משתתפת בפעילויות הפרויקט הקאמרי הישראלי, המופיע ברחבי הארץ ומעודד יצירה ישראלית מקורית פרי עטם של מלחינים ישראלים צעירים.
בקיץ 2003 ניגנה עם התזמורת הסימפונית הישראלית ראשון לציון ובנובמבר 2018 הופיעה במסגרת הסדרה "קאמרי בצהרי שישי" של תזמורת זו בתוכנית של שירים בנושא עונות השנה, עם זמרות האופרה הישראלית דניאלה סקורקה, מורן אבולוף וענת צ'רני. במרץ 2007 הופיעה כסולנית בסדרת קונצרטים של הקאמרטה הישראלית ירושלים בניצוח אבנר בירון
פרסים ואותות הוקרה

מלגות קרן התרבות אמריקה-ישראל
2006 - פרס ראשון בתחרות מוזיקה קאמרית של האקדמיה למוזיקה באוניברסיטת תל אביב, יחד עם איתמר זורמן ולינור כץ
הערות שוליים

↑  גלעד ישראלי, תוכניית קונצרט "שירי עונות" בסדרת "קאמרי בצהרי שישי" של התזמורת הסימפונית הישראלית ראשון לציון, עורך הסדרה רז כהן
1 2 3  תוכניית "קאמרי בצהרי שישי"
תרופודה

| תרופודה |
| --- | --- |
 מיני תרופודים שונים, לרבות עופות
תקופה
טריאס-הווה, כ-231,400,000–0 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
קבוצה:: דינוזאוריה
סדרה:: בעלי אגן דמוי לטאה
תת־סדרה:: תרופודה
שם מדעי
 Theropoda ‏מארש, 1881

השלד "סו" של טירנוזאורוס רקס
תרופודה (שם מדעי: Theropoda) היא תת-סדרה של דינוזאורים דו-רגליים מסדרת בעלי אגן דמוי לטאה. התרופודים היו אחת מקבוצות הדינוזאורים המגוונות ביותר שכללה טורפים (כגון טירנוזאורוס), אוכלי דגים (כגון ספינוזאורוס), צמחוניים (כגון תריזינוזאורוס), ואוכלי-כל. כיום הדעה השלטת בקהילה המדעית היא שהעופות הם צאצאי התרופודים. התרופוד (ואולי אף הדינוזאור) המפורסם ביותר הוא הטירנוזאורוס רקס, ששנים נחשב לטורף היבשתי הגדול ביותר.
מאפיינים

תרופודים הופיעו בטריאס עליון, כ-230 מיליון שנה לפני זמננו. בגלל מחסור במאובנים לא ידוע הזמן המדויק של הופעתם ומתי התפצלו בעלי אגן דמוי לטאה לתרופודים ודמויי זאורופודים (Sauropodomorpha, קבוצה הכוללת את הזאורופודים ואת אביהם הקדמונים). מאובניהם הם מן הטריאס עליון ועד שלהי הקרטיקון. למעשה, התרופודים לא נכחדו כליל. העופות הם צאצאיהם של ענף מסוים בתרופודה וחיים עד היום. עם זאת, התרופודים שאינם עופות נכחדו בהכחדת קרטיקון-שלישון כ-66 מיליון שנה לפני זמננו.
הם התאפיינו ברגליים אחוריות ארוכות וחזקות, המסתיימות בכפות רגליים דמויות רגלי ציפורים, בעלות שלוש אצבעות ומצוידות בטפרים חדים מאוד. הזרועות של רובם דקיקות או קטנות. החזה קצר למדי ומוצק. היה להם זנב ארוך ושרירי שאיזן את גופם בגובה האגן. צווארם לרוב היה מעוקל בעיקול חד וגמיש מאוד, וראשם היה מצויד בעיניים גדולות ובלסתות ארוכות, שבהן קבועות כמעט תמיד שיניים חרוטיות חדות. אצל אחרים, בעיקר אורניתומימיים, הפה היה חסר שיניים ובמקומם היה מצויד במקור. בעשור השני של המאה ה-21, עם התגלותם של עוד ועוד מאובנים וממצאים, נוצרה הסכמה רחבה במחקר שהתרופודים היו אבות הציפורים ואף יותר מכך, משערים שרוב התרופודים היו מכוסים לגמרי או חלקית בנוצות כלשהן. אפילו לטירנוזאור רקס המפורסם היו קצת נוצות על גופו. התרופודים הראו הרבה התנהגויות "ציפוריות" כגון מנוחה כשהגפיים הקדמיות משוכות לאחור והראש מונח ביניהן ודגירת ביצים.
מיון

סוג ללא מקור דמונוזאורוס (Daemonosaurus)
סוג Eodromaeus
סוג אאורפטור (Eoraptor)
סוג Tawa
סוג Nhandumirim?
סוג Velocipes
קבוצה נאותרופודה (Neotheropoda)
סוג ליליינשטרנוס (Liliensternus)
סוג Tachiraptor
סוג זופאיזאורוס (Zupaysaurus)
סוג Shuangbaisaurus
משפחה דילופוזאוריים (Dilophosauridae)
על-משפחה צלופיזואידה (Coelophysoidea)
קבוצה אוורוסטרה (Averostra)
קבוצה צרטוזאוריה (Ceratosauria)
קבוצה טטנורים (Tetanurae)
בני משפחת ההררזאוריים ודינוזאורים טורפים נוספים מתור הטריאס כמו האאורפטור דומים בצורתם לבני קבוצה זו אך כנראה שהיו שייכים לבעלי אגן דמוי לטאה לפני הפיצול בין התרופודים לזאורופודים הענקיים.
גדלים של תרופודים

התרופודים הגדולים ביותר:
| 0 | 1 | 2 | 3 | 4 | 5 |
| --- | --- | --- | --- | --- | --- |
| שם מדעי | שם בעברית | משפחה | אורך (במטרים) מוערך | משקל (בטונות) מוערך | הערות |
| Spinosaurus | ספינוזאורוס | ספינוזאוריים | 14.3–18 | 7–20 | - |
| Giganotosaurus | גיגאנוטוזאורוס | קרכרודונטוזאוריים | 12–13.2 | 6.5–13.8 | יש המעריכים את אורכו המקסימלי כ-14 מטר |
| Carcharodontosaurus | קרכרודונטוזאורוס | קרכרודונטוזאוריים | 12–13.2 | 6.1–15.1 | יש המעריכים את אורכו המקסימלי כ-15 מטר |
| Tyrannosaurus | טירנוזאורוס | טירנוזאוריים | 13 מטר‏ | 6–9.5 | כנראה הדינוזאור המפורסם ביותר |
| Oxalaia | אוקסלאיה | ספינוזאוריים | 11–14 | 5–7 | - |
| Saurophaganax | זאורופגנקס | אלוזאוריים | 10.5–13 | 3 | יש פלאונטולוגים המסווגים אותו כמין של אלוזאורוס |
| Mapusaurus | מפוזאורוס | קרכרודונטוזאוריים | 10.2–12.6 | 3 | הערכה |
| Acrocanthosaurus | אקרוקנתוזאורוס | קרכרודונטוזאוריים | 12 | 6 |  |
| Allosaurus | אלוזאורוס | אלוזאוריים | 9–12 | 1.5–4 | - |
| Deinocheirus | דיינוכיירוס | דמויי-אורניתומימיים | 11 | 6 | היה ככל הנראה אוכל-כל ולא טורף מובהק |
   איור המשווה בין גודלי התרופודים השונים. לחצו על התמונה להגדלה.
גלריה

צלופיזיס, מהקדומים שבתרופודים
צרטוזאורוס, מקבוצת הצרטוזאוריה
אלוזאורוס, מקבוצת הקרנוזאוריה
ספינוזאורוס, הגדול שבתרופודים
סטרותימיומימוס, מקבוצת האורניתומימיים
ולוצירפטור, ממשפחת הדרומאוזאוריים
דספלטוזאורוס, ממשפחת הטירנוזאוריים
ארכאופטריקס, ראשון העופות
איור של מונולופוזאורוס
איור של ארכיאורניתומימוס
איור של רפטור
איור של פלקריוס
איור של דילונג
ראו גם

צרטוזאוריה
קלורוזאוריה
פאראווס
הערות שוליים

↑  ד"ר יונת אשחר, מוצָא הנוצה, במדור "מדע במבט-על" באתר של מכון דוידסון לחינוך מדעי, 22 באוקטובר 2020
↑  https://globalnews.ca/news/5085300/scotty-tyrannosaurus-rex-alberta/
| --- | --- |
בקרת זהויות :  GND: 4548235-4
עמיחי שפיגלר

| --- | --- |
אין תמונה חופשית
 לידה:  26 בספטמבר 1971 (בן 53) נתניה, ישראל ישראל
 מדינה:  ישראל
 תקופת הפעילות:  מ-1998
 עיסוק:  שדרן ספורט
 מעסיק:  ערוץ הספורט, כאן 11
 
עמיחי שפיגלר (נולד ב-26 בספטמבר 1971) הוא שדרן כדורגל, מנחה מהדורת הערב של חדשות הספורט בערוץ הספורט, שדרן משחקי ליגת העל בערוץ הספורט (לצד הפרשן עמרי אפק), ושדרן משחקי נבחרת ישראל בליגת האומות של אופ"א בערוץ הספורט (לצד הפרשן עמרי אפק).
ביוגרפיה

עמיחי הוא בנו של כדורגלן העבר מרדכי שפיגלר.
החל את דרכו המקצועית בערוץ הספורט ב-1998.
ב-1 בספטמבר 2014 מונה לשדר הכדורגל הבכיר של הערוץ הראשון במסגרתו הוביל מדי שבוע את המשחק המרכזי בליגת העל. כמו כן, שידר עד יוני 2017 את משחקי נבחרת ישראל. בנוסף לאלה משמש כשדר ליגת העל הצרפתית בכדורגל בערוץ הספורט וכן כשדרן בליגת האלופות וכמנחה מחליף בתוכנית יציע העיתונות. שפיגלר היה שליח ערוץ הספורט באולימפיאדת ריו (2016) ובאולימפיאדת טוקיו (2020).
שפיגלר משדר את משחקי נבחרת ישראל בקמפיין שלה בליגת האומות 2022/2023 של אופ"א בערוץ הספורט, לצד הפרשן וכדורגלן העבר עמרי אפק. שניהם משדרים גם את משחקי הידידות של הנבחרת בערוץ הספורט.
בשנת 2022, שידר את משחקי המונדיאל בקטאר בערוץ כאן 11.
הערות שוליים

↑  דוד אברהם‏, עמיחי שפיגלר ישדר את המשחק המרכזי במקום יורם ארבל, באתר וואלה, 1 בספטמבר 2014
ערך זה הוא קצרמרבנושא אישים. אתם מוזמנים לתרום לוויקיפדיה ו.
הזרקת זרע ציטופלזמטית

תמונה של הזרקת זרע ציטופלזמטית
הזרקת זרע ציטופלזמטית (בלועזית: Intracytoplasmic sperm injection או בקיצור: ICSI) היא הליך המבוצע במסגרת הפריה חוץ גופית, בה מוזרק תא זרע יחיד ישירות לציטופלזמה של הביצית. הליך זה מתבצע לאחר שאיבת ביצית וזרע בודדים ולאחר ההליך נשמרים העוברים שנוצרו עד להזרעתם ברחם או להקפאתם. בשיטת הפריה זו מוותרים על הפריה טבעית של הביצית ומבצעים אותה ידנית. ההיריון האנושי הראשון שנוצר בעזרת הזרקת זרע ציטופלזמטית בוצע בשנת 1991 על ידי ג'יאנפיירו פלרמו וצוותו.
הליך הזרקת זרע ציטופלזמטית משמש לרוב בכדי להתגבר על בעיות פוריות של גברים, אם כי ניתן להשתמש בו גם כאשר הביציות אינן נחדרות בקלות על ידי הזרע. הזרקת זרע ציטופלזמטית משמשת גם במצבים בהם הזרע בעל מורפולוגיה לא תקינה, טרטוזוספרמיה, מכיוון שברגע שהביצית מופרית נראה שמורפולוגיית הזרע הלא תקינה לא משפיעה על המשך התפתחות הביצית. בנוסף, במקרי טרטוזוספרמיה קשה, ניתן עדיין לאתר מיקרוסקופית מעט תאי הזרע עם מורפולוגיה "תקינה", מה שמאפשר שיעור הצלחה מיטבי. במקרי אזוספרמיה, כשאין תאי זרע בנוזל הזרע, אך כן ניתן לדגום אותם מהאשך, ניתן לבצע הפריה בעזרת הזרקת זרע ציטופלזמטית. ישנם מספר הבדלים בין הפריה חוץ גופית קלאסית הכוללת הזרעה "טבעית" לבין הזרקת זרע ציטופלזמטית אך עם זאת, הצעדים שיש לבצע לפני ההזרעה ואחריה זהים. מבחינת ההזרעה, הזרקת זרע ציטופלזמטית זקוקה לתא זרע אחד בלבד, בעוד שהפריה חוץ גופית קלאסית זקוקה ל-50,000 - 100,000 תאי זרע על מנת לאפשר תגובת אקרוזום.
לפני ביצוע הזרקת זרע ציטופלזמטית יש לבצע בחירה של הזרע במבחנה וקפיטציה של הזרע. במקביל, לרוב מבוצעת שאיבת ביצית המבוצעת לרוב דרך הנרתיק. בהפריה חוץ גופית, בן הזוג הגברי או תורם הזרע מספקים דגימת זרע באותו יום בו אוספים את הביציות. אם בדגימת הזרע אין זרע חי, מבוצעת הפקת זרע ישירות מיותרת האשך או מהאשך עצמו. ההליך נעשה תחת מיקרוסקופ באמצעות מכשירי מיקרומניפולציה רבים (מיקרומניפולאטור (אנ'), מיקרו-מזרקים ומיקרו-פיפטות). פיפטה-אוחזת מייצבת את הביצית הבוגרת בעזרת יניקה עדינה המופעלת באמצעות מזרק זעיר. מהצד הנגדי, מיקרו-פיפטה מזכוכית דקה וחלולה משמשת לאיסוף זרע יחיד, לאחר ששותק בעזרת חיתוך זנבו. קרום תא הביצית מנוקב והזרע מוחדר לחלק הפנימי של הביצית (לציטופלזמה). ישנן מספר ראיות שמדגימות שיעור מעט מוגבר של מומים מולדים בשימוש בהפריה חוץ גופית באופן כללי ובהזרקת זרע ציטופלזמטית באופן ספציפי, אם כי מחקרים שונים מראים תוצאות סותרות. במאמר עמדה מסכם, האגודה האמריקנית לרפואת הרבייה (אנ') אמרה כי היא רואה בהזרקת זרע ציטופלזמטית טיפול בטוח ויעיל לאי פוריות בגברים, אך היא עשויה לכלול סיכון מוגבר להפרעות גנטיות לצאצאים, עקב ההליך עצמו או עקב הסיכון האינהרנטי המוגבר להפרעות גנטיות בקרב הורים העוברים הליך זה (שכן הסיבה להליך עשויה להיות קשורה להפרעות גנטיות בתאי הזרע שגורמת לקושי בכניסה להריון).
הערות שוליים

↑  Boulet SL, Mehta A, Kissin DM, Warner L, Kawwass JF, Jamieson DJ (2015). "Trends in use of and reproductive outcomes associated with intracytoplasmic sperm injection". JAMA. 313 (3): 255–63. doi:10.1001/jama.2014.17985. PMC 4343214. PMID 25602996.{{cite journal}}:  תחזוקה - ציטוט: שימוש בפרמטר authors (link)
↑  French DB, Sabanegh ES, Goldfarb J, Desai N (במרץ 2010). "Does severe teratozoospermia affect blastocyst formation, live birth rate, and other clinical outcome parameters in ICSI cycles?". Fertil Steril. 93 (4): 1097–1103. doi:10.1016/j.fertnstert.2008.10.051. PMID 19200957. {{cite journal}}:  (עזרה)תחזוקה - ציטוט: שימוש בפרמטר authors (link)
↑  "The complete process of ICSI IVF | Test Tube Baby Process".
↑  Lutgens, S. P. M.; Nelissen, E. C. M.; Van Loo, I. H. M.; Koek, G. H.; Derhaag, J. G.; Dunselman, G. A. J. (2009). "To do or not to do: IVF and ICSI in chronic hepatitis B virus carriers". Human Reproduction. 24 (11): 2676–2678. doi:10.1093/humrep/dep258. PMID 19625309.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אני שנארך

| --- | --- |

אני שנארך, זוכת התחרות על שם פרנסואה שפירא, 1981
 לידה:  27 בנובמבר 1959 (בת 65) בוקרשט, הרפובליקה העממית הרומנית 
 מוקד פעילות:  רומניה, הממלכה המאוחדת 
 שפה מועדפת:  אנגלית 
 כלי נגינה:  כינור 
 
אני שְנָארך (ברומנית: Ani Schnarch; נולדה ב-27 בנובמבר 1959) היא כנרת ישראלית ילידת רומניה, מורה בקולג' המלכותי למוזיקה בלונדון וזוכת פרס פרנסואה שפירא ופרס מוצרט.
חייה > לימודים

שנארך נולדה בבוקרשט. בילדותה, בשנת 1974, עלתה לישראל ולמדה נגינה בכינור אצל פליקס אנדרייבסקי באקדמיה למוזיקה ע"ש רובין בתל אביב ובקולג' המלכותי למוזיקה.
חייה > קריירה

שנארך הופיעה בויגמור הול בלונדון ובשידורי טלוויזיה באנגליה, בארצות הברית, באוסטריה, בצרפת, בנורווגיה, ברומניה מולדתה ובישראל. כמו כן ניגנה עם התזמורת הפילהרמונית הישראלית, התזמורת הסימפונית ירושלים והקאמרטה הישראלית ירושלים, התזמורת הסימפונית חיפה והסינפונייטה הישראלית באר שבע. כמו כן הופיעה עם תזמורת מלאגה ותזמורת סביליה הספרדיות, עם נגני מוצרט הלונדונים ועם הפילהרמונית של אוסלו בנורווגיה. בין השאר ביצעה את כל יצירותיו של בלה בארטוק לכינור. אני שנארך השתתפה בפסטיבלי מוזיקה שונים, בהם ברגן, בודואן קולג', פסטיבל לייק דיסטריקט והפסטיבל הבינלאומי בבאת, אנגליה. היא מורה מבוקשת לכינור, מגישה כיתות אמן במקומות שונים ויושבת בחברי שופטים בתחרויות כינור. בשנת 2019 קיבלה שנראך את חברות הכבוד בקולג' המלכותי למוזיקה מידי צ'ארלס השלישי, מלך הממלכה המאוחדת.
אני שנארך מנגנת בכינור ג'ובאני בטיסטה גואדניני (כינור משנת 1745).
חייה > משפחה

אני שנארך נשואה לכנר יצחק רשקובסקי להם שני ילדים, שירי, ויולנית, ואיתמר, כנר. היא ייסדה יחד עם בעלה את קשת אילון. רשקובסקי הוא המנהל המוזיקלי של קשת אילון, ואני שנארך היא מורה ומדריכה מרכזית שם.
הערות שוליים

↑  [=http://www.bowdoinfestival.org/ai_ani_schnarch.php  "אני שנארך", הוצאת פסטיבל בודואן הבינלאומי למוזיקה]
↑  http://www.rcm.ac.uk/strings/professors/profile/?id=194 Royal College of Music - profile מורים לכלי מיתר, הקולג' המלכותי למוזיקה - פרופיל
↑  אתר הקולג' המלכותי למוזיקה, (באנגלית)
| --- | --- |
בקרת זהויות :  NLI: 987011386578505171  VIAF: 4166002213275022059   WorldCat (עם VIAF): 4166002213275022059
טלאל אבו זריפה

| --- | --- |
אין תמונה חופשית
 לידה:  13 במאי 1962 עבסאן אל-כבירה, ח'אן יונס, רצועת עזה המצרית
 נהרג:  13 במאי 2024  (בגיל 62) א-סברה, עזה, רצועת עזה
 שם לידה:  طلال خليل محمد أبو ظريفة 
 מדינה:  מדינה פלסטינית 
 השכלה:  אוניברסיטת אלג'יר
 מפלגה:  החזית הדמוקרטית לשחרור פלסטין
 
טלאל אבו זריפה (בערבית: طلال أبو ظريفة; 13 במאי 1960 – 13 במאי 2024) היה טרוריסט פלסטיני וקומוניסט. זריפה היה חבר הלשכה המדינית של ארגון הטרור החזית הדמוקרטית לשחרור פלסטין ברצועת עזה. זריפה חוסל בהפצצה ישראלית בשכונת סברה שבעזה.
ביוגרפיה

אבו זריפה נולד בעיר עבסאן אל-כבירה שבנפת ח'אן יונס, בדרום מזרח רצועת עזה בשנת 1960, אז בשליטת מצרים.
החל לפעול בחזית הדמוקרטית לשחרור פלסטין כשלמד כסטודנט באוניברסיטת אלג'יר (אנ') ב-1977, והיה חבר בוועידת האיגוד הכללי של הסטודנטים הפלסטינים ב-1979. מאוחר יותר, בשנת 1983, הוא השיג תואר ראשון בביולוגיה מאוניברסיטת אלג'יר, המכללה למדעים. הוא עבד במנהלת משרד החקלאות של הרשות הפלסטינית בנפת חאן יונס. ב-2003, במהלך האינתיפאדה השנייה, צה"ל פוצץ את ביתו. אבו זריפה היה אחד ממקימי חדר המבצעים המשותף הפלסטיני ב-2018 והצהיר על כך: "התגובה המכובדת של ההתנגדות בחדר המבצעים המשותף מגבשת את משמעויות האחדות הלאומית".
ביוגרפיה > חיסולו

אבו זריפה נהרג בתקיפה של חיל האוויר הישראלי בביתו בשכונת אל-סברה, דרומית לעיר עזה ב-13 במאי 2024 במהלך מלחמת חרבות ברזל.
ראו גם

קייס עבד אל-כרים
סיכולים ממוקדים במלחמת חרבות ברזל
הגר שרביט

| --- | --- |
אין תמונה חופשית
 לידה:  1986 (בת 39 בערך) תל אביב-יפו, ישראל 
 מוקד פעילות:  ישראל 
 מקום לימודים:  תיכון א' לאמנויות תל אביב, קונסרבטוריון גבעתיים, בית הספר למוזיקה ע"ש בוכמן-מהטה 
 סוגה:  מוזיקה קלאסית 
 סוג קול:  מצו-סופרן 
 שפה מועדפת:  עברית 
 hagarsharvit.com
 
הגר שרביט (נולדה בשנת 14 בנובמבר 1986) היא זמרת מצו-סופרן ישראלית.
חייה > לימודים

הגר שרביט נולדה בתל אביב ולמדה בקונסרבטוריון העירוני גבעתיים ובמגמת המוזיקה בתיכון עירוני א' לאמנויות בתל אביב. היא למדה פיתוח קול אצל מגדה חן ורובין ויזל-קפסוטו ובתקופת שירותה הצבאי המשיכה ללמוד אצל שרון רוסטורף-זמיר. בהמשך למדה בבית הספר למוזיקה ע"ש בוכמן-מהטה באוניברסיטת תל אביב, אצל פרופסור תמר רחום.
בשנת 2004 שרה הגר שרביט באנסמבל זמרי מורן, עמם הופיעה ב-2006 כסולנית בפסטיבל אבו גוש וב-2008 בפסטיבל vox pacis בסטוקהולם. היא הופיעה כסולנית עם תזמורות שונות, בניצוח נעמי פארן, אבנר בירון, יואב תלמי, מיכאל שני, ישי שטקלר, טליה אילן. בין השאר הופיעה עם הקאמרטה הישראלית ירושלים, התזמורת הקאמרית הישראלית ועוד.
הרפרטואר הסולו של שרביט כולל את "סטאבט מאטר" של פרגולזי, "מגניפיקט" ו"גלוריה, של אנטוניו ויוואלדי, "חלום ליל קיץ" של פליקס מנדלסון. היא שרה בתפקיד הקוסמת בדידו ואניאס של הנרי פרסל ובתפקיד "בסטיאן" בבסטיאן ובסטיאנה של מוצרט.
בקיץ 2012 השתתפה שרביט במיזם הזמרים הצעירים של פסטיבל זלצבורג ובאותה שנה שרה את תפקיד האלט במשיח של הנדל בפוטסדאם, גרמניה.
בעונת 2013–2014 הצטרפה שרביט לסדנת האופרה של דויטשה אופר אם ריין, שם השתתפה בביצוע לה טרוויאטה של ורדי, "הנזל וגרטל" של אנגלברט הומפרדינק ו"מוות בוונציה", אופרה מאת בנג'מין בריטן על פי הנובלה של תומאס מאן. כן השתתפה באופרה של מץ בביצועי "לה צ'נרנטולה" של רוסיני.
פרסים ואותות  הוקרה

2008-2007 - מלגות הצטיינות מבית הספר למוזיקה ע"ש בוכמן מהטה
2008 - מקום שני בתחרויות בוכמן-מהטה
2009 - ציון לשבח בבית הספר בוכמן מהטה
2015 - פרס ראשון בתחרות הזמרה הבינלאומית "Das Lied" בברלין
הערות שוליים

↑  חדשות "אופוס", הגר שרביט זוכה בפרס בברלין 2015
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הגר שרביט".
ג'יזל בן-דור

| --- | --- |

 לידה:  2 במאי 1955  (בת 69) מונטווידאו, אורוגוואי
 מוקד פעילות:  ארצות הברית, ישראל 
 עיסוק:  מנצחת
 שפה מועדפת:  עברית 
 www.giseleben-dor.com
 
ג'יזל בן-דור (נולדה ב-2 במאי 1955) היא מנצחת אמריקאית-ישראלית יוצאת אורוגוואי.
מנצחת בינלאומית

ג'יזל בן-דור נולדה באורוגוואי ועלתה לישראל ב-1973. סיימה את לימודיה באקדמיה למוסיקה על שם רובין בתל אביב והמשיכה בארצות הברית, בבית הספר למוזיקה של אוניברסיטת ייל. את הופעת הבכורה שלה עשתה עם תום לימודיה בייל, בניצוח על התזמורת הפילהרמונית הישראלית, בקונצרט שהוקלט על ידי ה-BBC שבלונדון ושודר ברחבי אירופה. כיום היא חיה בארצות הברית ומופיעה כמנצחת אורחת עם תזמורות ברחבי העולם ברפרטואר הקלאסי המוכר, במוזיקה מהמאות ה-20 וה-21 ובמוזיקה קלאסית דרום אמריקאית. לג'יזל בן-דור תפקיד מכריע בהחייאתה וקידומה של המוזיקה האמנותית הדרום אמריקאית, אותה היא מבצעת עם תזמורות בקונצרטים, בפסטיבלים ובהקלטות.
בתחילת דרכה כמנצחת היא קיבלה הכרה על ידי ליאונרד ברנשטיין, שהזמינה להופיע לצידו בפסטיבל טנגלווד. מאז, כיהנה כמנהלת מוזיקלית של תזמורות רבות, בהן התזמורת הסימפונית של סנטה ברברה והתזמורת הקאמרית פרו-ארטֵה בבוסטון ובמקביל הרבתה להופיע ולהקליט עם תזמורות רבות ברחבי העולם, בהן הפילהרמונית של ניו יורק, התזמורת הסימפונית של לונדון, התזמורת הקאמרית האנגלית, תזמורת רשות השידור הבריטית, התזמורת הפילהרמונית של לוס אנג'לס, תזמורת הטיילת של בוסטון, תזמורת העולם החדש, התזמורת הסימפונית של יוסטון, תזמורת שווייץ המערבית, התזמורת הפילהרמונית של רוטרדם, הפילהרמונית של הלסינקי וכמה תזמורות בצרפת.
ג'יזל בן-דור ומוזיקה דרום אמריקאית

ג'יזל בן-דור מחיה ומקדמת את המוזיקה האמנותית הדרום אמריקאית. היא ביצעה בכורות עולמיות של יצירות מאת חינסטרה, רבואלטס, פיאצולה, וילה לובוס, ולואיס בקלוב ומרבה להקליט ולקיים פסטיבלים שעוסקים ברפרטואר זה. תרומתה לקידום המוזיקה הלטינית כוללת פעילות ענפה במסגרת הקהילה בסנטה ברברה וחינוך מוזיקלי למוזיקה של אמריקה הלטינית. בשנת 2000 יזמה וארגנה את הפסטיבל החלוצי רבואלטס. ב-2004 הקימה את פסטיבל "טנגו ומלמבו" (תוך כדי עבודתה עם ג'ורג'ינה חינסטרה, בתו של המלחין אלברטו חינסטרה) – פסטיבל של קונצרטים, מחול וקולנוע.
ג'יזל בן-דור וישראל

בשל מוצאה היהודי-ישראלי, מקיימת ג'יזל בן-דור קשר רציף עם ישראל. היא ניצחה ומנצחת על כל התזמורות החשובות בישראל בהן: התזמורת הפילהרמונית הישראלית, התזמורת הסימפונית ירושלים, התזמורת הסימפונית הישראלית ראשון לציון, האופרה הישראלית החדשה, הקאמרטה הישראלית ירושלים, התזמורת הקאמרית הישראלית, סימפונט רעננה, והסינפונייטה הישראלית באר שבע. ב-2007 הצטרפה בן דור כחברה להנהלת קרן קיימת לישראל באזור מגוריה בארצות הברית. במסגרת פעילותה זו השתתפה, בין השאר, במשלחות שונות של הקק"ל לישראל, שעסקו בעיקר בהחייאת הנגב.
תפקידים

התזמורת הסימפונית של סנטה ברברה, מנצחת כבוד (2006 - )
התזמורת הסימפונית של סנטה ברברה, מנהלת מוזיקלית (1994 – 2006)
התזמורת הקאמרית פרו-ארטֵה בבוסטון, מנצחת כבוד (2000 - )
התזמורת הקאמרית פרו-ארטֵה בבוסטון, מנהלת מוזיקלית (1991 – 2000)
תחרות הפסנתר העולמית בסינסינטי, יועצת מוזיקלית (1996, 1997, 2009,2008,2006)
התזמורת הסימפונית של אנאפוליס, מנהלת מוזיקלית (1991 – 1997)
הפילהרמונית של ניו יורק, עוזרת למנהל המוזיקלי קורט מזור (1992 – 2002)
התזמורת הסימפונית של יוסטון, מנצחת הבית (1988 –1991)
תזמורת לואיוויל, עוזרת מנצח (1987–1988)
התזמורת הסימפונית הצעירה של נורוולק, מנהלת מוזיקלית (1984 – 1987)
מכון "עבריה" אורוגוואי, מנהלת מוזיקלית (1969 – 1973)
הקלטות בניצוחה של ג'יזל בן-דור

נשמת הטנגו (The Soul of Tango), מוזיקה מאת בקלוב ופיאצולה. תזמורת סנטה ברברה וסולנים (Delos, 2005)
הייטור וילה-לובוס (Heitor Villa Lobos) סימפוניה מס' 10 "אמרינדיה" (בכורה עולמית), תזמורת סנטה ברברה וסולנים (Koch International, 2000)
אלברטו חינסטרה (Alberto Ginastera) יצירות מאת חינסטרה: "אסטנסיה" – בלט (בכורה עולמית), "פנאמבי" – בלט. התזמורת הסימפונית של לונדון וסולנים (Conifer/Naxos, 1999) - האלבום היה מועמד לפרס גראמי
סילבסטר רבואלטס – אשת הקולונל (Silvestre Revueltas – La Coronela), מוזיקה מאת רבואלטס: La Coronela, בלט (בכורה עולמית), Itinerarios, Colorines, תזמורת סנטה ברברה, התזמורת הקאמרית האנגלית וסולנים (1998 ,Koch International).
מסעות אמריקאיים (American Journeys), מוזיקה מאת ג'ון אדמס, פרוצ'ו בוזוני ודייוויד אוט. התזמורת הסימפונית האנגלית וסולנים (Jupiter Recordings, 1998)
בלה בארטוק – לילדים (Bartók: For Children), מוזיקה מאת בלה בארטוק: "לילדים", דיוורטימנטו, מחולות עם רומנים. סולני סופיה (1995 Europa)
אלברטו חינסטרה (Alberto Ginastera), מוזיקה מאת חינסטרה: פרשנות על נושאים מאת פבלו קזאלס (בכורה עולמית), ואריאציות קונצרטנטיות. התזמורת הקאמרית הישראלית, התזמורת הסימפונית של לונדון וסולנים (1995 Koch International)
עזרא סימס (Ezra Sims), מיצירות עזרא סימס (CRI Composer Recording, 1994)
הקלטות בניצוחה של ג'יזל בן-דור > תקליטורים שיראו אור בתקופה הקרובה

אלברטו חינסטרה – "אולנאי", "פופול-וו", סוויטה של ריקודים מקומיים (בכורה עולמית), סוויטות מתוך "אסטנסיה" ו"פנאמבי". תזמורת הבי.בי.סי. של ויילס, התזמורת הסימפונית ירושלים, רשות השידור, התזמורת הסימפונית של לונדון (Naxos).
אלברטו חינסטרה, קטעים מתוך האופרה "דון רודריגו", קנטטה "מילנה", חמישה שירים ארגנטינאים. הסימפונית של סנטה ברברה עם פלאסידו דומינגו, וירג'יניה טולה ואנה מריה מרטינז (EMI Paris).
חיים אישיים

ג'יזל בן-דור נולדה באורוגוואי למשפחה של יוצאי פולין ועלתה לישראל ב-1973. היא נישאה בישראל לאלי בן-דור, איתו עברה לארצות הברית, שם הם חיים כיום עם שני בניהם, שנולדו בישראל.
רוני שריג

| --- | --- |

 לידה:  14 ביולי 1965 (בת 59) מלכיה, ישראל 
 ענף מדעי:  לימודי מזרח אסיה 
 מקום לימודים:  בית הספר למוזיקה ע"ש בוכמן-מהטה  הפקולטה למדעי הרוח ע"ש לסטר וסאלי אנטין  אוניברסיטת לונדון 
 מוסדות:  אוניברסיטת בר-אילן  המכללה האקדמית תל-חי 
 
רוני שריג (נולדה ב-14 ביולי 1965) היא סופרת, חוקרת ומרצה לתרבות יפן וללימודי מזרח אסיה.